
যে জাতির পূর্র্বমাহাত্যের এতিহাসিক স্মৃতি থাকে, তাহারা মাহাত্মরক্ষার চেষ্টা পায়, 
হারাইলে পুনঃপ্রাপ্তির চেষ্টা করে। ক্রেসী ও আজিন্কুরের স্মৃতির ফল র্রেন্হিম্‌ ও 
ওয়াটর্ল-ইতালি অধঃপতিত হইয়াও পুনরুখিত হইয়াছে। বাঙ্গালী আজকাল বড় হইতে 
চায়,_হায়! বাঙ্গালীর এতিহাসিক স্মৃতি কই? 

বাঙ্গালার ইতিহাস চাই। নহিলে বাঙ্গালী কখন মানুষ হইবে না। যাহার মনে থাকে 
যে, এ বংশ হইতে কখন মানুষের কাজ হয় নাই, তাহা হইতে কখন মানুষের কাজ হয় 
না। তাহার মনে হয়, বংশে রক্তের দোষ আছে। তিক্ত নিশ্ব বৃক্ষের বীজে তিক্ত নিম্বই 
জন্মে-মাকালের বীজে মাকালই ফলে। যে বাঙ্গালীরা মনে জানে যে, আমাদিগের 
পূর্বপুরুষ চিরকাল দুর্্বল-অসার, আমাদিগের পূর্রবপুরুষদিগের কখন গৌরব ছিল না, 
তাহারা দুর্বল অসার গৌরবশুন্য ভিন্ন অন্য অবস্থা প্রাপ্তির ভরসা করে না-চেষ্টা করে না। 
চেষ্টা ভিন্ন সিদ্ধও হয় না। 

কিন্তু বাস্তবিক বাঙ্গালীরা কি চিরকাল দুর্বল, অসার, গৌরবশুন্য? তাহা হইলে 
গণেশের রাজ্যাধিকার; চৈতন্যের ধর্ম; রঘুনাথ, গদাধর, জগদীশের ন্যায়; জয়দেব 
বিদ্যাপতি মুকুন্দদেবের কাব্য কোথা হইতে আসিল? দুর্বল অসার গৌরবশুন্য আরও ত 
জাতি পৃথিবীতে অনেক আছে। কোন্‌ দুর্বল অসার গৌরবশুন্য জাতি কথিতরূপ অবিনশ্বর 
কীর্তি জগতে স্থাপন করিয়াছে? বোধ হয় না কি যে, বাঙ্গালার ইতিহাসে কিছু সার কথা 
আছে? 

সেই সার কথা কোথা পাইব, বাঙ্গালার ইতিহাস আছে কি? সাহেবেরা বাঙ্গালার 
ইতিহাস সম্বন্ধে ভূরি ভূরি গ্রন্থ লিখিয়াছেন। সুয়ার্ট সাহেবের বই, এত বড় ভারী বই যে, 
বাঙ্গালার ইতিহাস লিখে, অনেক টাকা রোজগার করিয়াছেন। 

কিন্ত এ সকলে বাঙ্গালার এতিহাসিক কোন কথা আছে কি? আমাদিগের বিবেচনায় 
একখানি ইংরেজি গ্রন্থেও বাঙ্গালার প্রকৃত ইতিহাস নাই। সে সকলে যদি কিছু থাকে, তবে 


] 


৮৮৮৮ .1991769111009901.00107 


রঙ ৫ নি নর ঞ্ ৪৫ নি ০ রঙ না রি ঞ্ রহ কি 
ডগ ডগ ডগ ৬৬ চার চর চন ও ডগ ডগ ডগ ৬৬ গু ভগ ৬৪ 


যে সকল মুসলমান বাঙ্গালার বাদসাহ, বাঙ্গালার সুবাদার ইত্যাদি নিরর্থক উপাধিধারণ 
করিয়া, নিরুদ্ধেগে শয্যায় শয়ন করিয়া থাকিত, তাহাদিগের জন্ম মৃত্যু গৃহবিবাদ এবং 
খিচু়ীভোজন মাত্র। ইহা বাঙ্গালার ইতিহাস নয়, ইহা বাঙ্গালার ইতিহাসের এক অংশও 
নয়। বাঙ্গালার ইতিহাসের সঙ্গে ইহার কোন সম্বন্ধও নাই। বাঙ্গালী জাতির ইতিহাস ইহাতে 
কিছুই নাই। যে বাঙ্গালী এ সকলকে বাঙ্গালার ইতিহাস বলিয়া গ্রহণ করে, সে বাঙ্গালী 
নয়। আত্মজাতিগৌরবান্ধ, মিথ্যাবাদী, হিন্দুদ্ধেবী মুসলমানের কথা যে বিচার না করিয়া 
ইতিহাস বলিয়া গ্রহণ করে, সে বাঙ্গালী নয়। 

সতের জন অশ্বারোহীতে বাঙ্গালা জয় করিয়াছিল, এ উপন্যাসের এতিহাসিক প্রমাণ 
কি? মিন্হাজ উদ্দীন বাঙ্গালা জয়ের ষাট বৎসর পরে এই এক উপকথা লিখিয়া গিয়াছেন। 
আমি যদি আজ বলি যে, কাল রাত্রে ভূত দেখিয়াছি, তোমরা তাহা কেহ বিশ্বাস কর না। 
কেন না, অসম্ভব কথা। আর মিন্হাজ উদ্দীন তাহা অপেক্ষাও অসম্ভব কথা লিখিয়া 
গিয়াছেন, তোমরা অম্নানবদনে বিশ্বাস কর। আমি জীবিত লোক, তোমাদের কাছে 
পরিচিত, আমার কথা বিশ্বাস কর না, কিন্তু সে সাত শত বৎসর মরিয়া গিয়াছে, সে 
বিশ্বাসী কি অবিশ্বাসী কিছুই জান না, তথাপি তুমি তাহার কথায় বিশ্বাস কর। আমি 
বলিতেছি, আমি নিজে ভূত দেখিয়াছি, আমার কথায় বিশ্বাস করিবে না, অথচ ভূত আমার 
প্রত্যক্ষদৃষ্ট বলিয়া বলিতেছি! আর মিন্হাজ উদ্দীনের প্রত্যক্ষদৃষ্ট নহে, জনশ্রুতি মাত্র। 
জনশ্রুতি কি স্বকপোলকল্পিত, তাহাতেও অনেক সন্দেহ। আমার প্রত্যক্ষদৃষ্টিতে তোমার 
বিশ্বাস নাই, কিন্তু সেই গোহ্ত্যাকারী, ক্ষৌরিতচিকুর, মুসলমানের স্বকপোলকল্পনের 
উপর তোমার বিশ্বাস। এ বিশ্বাসের আর কোন কারণ নাই। কেবল এই মাত্র কারণ যে, 
সাহেবরা সেই মিন্হাজ উদ্দীনের কথা অবলম্বন করিয়া ইংরেজিতে ইতিহাস লিখিয়াছেন। 
তাহা পড়িলে চাকরী হয়! বিশ্বাস না করিবে কেন? 


বঙ্গদর্শন, ১২৮৭, অগ্রহায়ণ । 

বঞ্চিমর্ডক্ চট্টাগাধ্যায় | বাঞ্গালার গ্তিহর্গ সঙ্বন্ধ কুয্নরকটি কর্ধা |: প্রবন্ধ, 


তুমি বলিবে যে, তোমার ভূতের গল্প বিশ্বাস করি না, তাহার কারণ এই যে, ভূত 
প্রাকৃতিক নিয়মের বিরুদ্ধ। আরিস্টটল হইতে মিল্‌ পর্যন্ত সকলে প্রাকৃতিক নিয়মের 
বিরুদ্ধে বিশ্বাস করিতে নিষেধ করিয়াছেন। ভাই বাঙ্গালি! তোমায় জিজ্ঞাসা করি, সতের 
জন লোকে লক্ষ লক্ষ বাঙ্গালীকে বিজিত করিল, এইটাই কি প্রাকৃতিক নিয়মের অনুমত? 
যদি তাহা না হয়, তবে হে চাকরীপ্রিয়! তুমি কেন এ কথায় বিশ্বাস কর? 

বাস্তবিক সপ্তদশ অশ্বারোহী লইয়া বখৃতিয়ার খিলিজি যে বাঙ্গালা জয় করেন নাই 
তাহার ভূরি ভূরি প্রমাণ আছে। সপ্তদশ অশ্বারোহী দূরে থাকুক, বখৃতিয়ার খিলিজি বহুতর 
সৈন্য লইয়া বাঙ্গালা সম্পূর্ণরূপে জয় করিতে পারে নাই। বখতিয়ার খিলিজির পর 
সেনবংশীয় রাজগণ পূর্র্ববাঙ্গালায় বিরাজ করিয়া অর্ছেক বাঙ্গালা শাসন করিয়া 
আসিলেন। তাহার এঁতিহাসিক প্রমাণ আছে। উত্তরবাঙ্গালা, দক্ষিণবাঙ্গালা, কোন অং 
বখ্তিয়ার খিলিজি জয় করিতে পারে নাই। লক্ষ্ণাবতী নগরী এবং তাহার পরিপার্শৃহ্ন 
প্রদেশ ভিন্ন বখ্তিয়ার খিলিজি সমস্ত সৈন্য লইয়াও কিছু জয় করিতে পারে নাই। সপ্তদশ 
অশ্বারোহী লইয়া বখৃতিয়ার খিলিজি বাঙ্গালা জয় করিয়াছিল, এ কথা যে বাঙ্গালীতে 
বিশ্বাস করে, সে কুলাঙ্গার। 

বাঙ্গালার ইতিহাসের ক্ষেত্রে এইরূপ সর্ববত্র। ইতিহাসে কথিত আছে, পলাশির যুদ্ধে 
জন দুই চারি ইংরেজ ও তৈলঙ্গসেনা সহত্্র সহস্র দেশী সৈন্য বিনষ্ট করিয়া অদ্তুত রণজয় 
করিল। কথাটি উপন্যাসমাত্র। পলাশিতে প্রকৃত যুদ্ধ হয় নাই। একটা রঙ তামাসা 
হইয়াছিল। আমার কথায় বিশ্বাস না হয়, গোহত্যাকারী ক্ষৌরিতচিকুর মুসলমানের লিখিত 
সএর মুতাখ্খরীন নামক গ্রন্থ পড়িয়া দেখ। 

নীতিকথায় বাল্যকালে পড়া আছে, এক মনুষ্য এক চিত্র লিখিয়াছিল। চিত্রে লেখা 
আছে, মনুষ্য সিংহকে জুতা মারিতেছে। চিত্রকর মনুষ্য এক সিংহকে ডাকিয়া এক চিত্র 
দেখাইল। সিংহ বলিল, সিংহেরা যদি চিত্র করিতে জানিত, তাহা হইলে চিত্র ভিন্নপ্রকার 
হইত। বাঙ্গালীরা কখন ইতিহাস লেখে নাই। তাই বাঙ্গালীর এতিহাসিক চিত্রের এ দশা 
হইয়াছে। 

বঞ্চিমর্ডন্ চট্টাগাধ্যায় | বাঙ্গালা গ্তিহর্গ সঙ্বন্ধ কুয্রকটি কর্ধা | প্রবন্ধ, 


বাঙ্গালার ইতিহাস নাই, যাহা আছে, তাহা ইতিহাস নয়, তাহা কতক উপন্যাস, কতক 
বাঙ্গালীর বিদেশী বিধ্মীঅসার পরপীড়কদিগের জীবনচরিত্রমাত্র। বাঙ্গালার ইতিহাস চাই, 
নহিলে বাঙ্গালার ভরসা নাই। কে লিখিবে? 

তুমি লিখিবে, আমি লিখিব, সকলেই লিখিবে। যে বাঙ্গালী, তাহাকেই লিখিতে 
হইবে। মা যদি মারা যান, তবে মার গল্প করিতে কত আনন্দ। আর এই আমাদিগের 
সর্বসাধারণের মা জন্মভূমি বাঙ্গালাদেশ, ইহার গল্প করিতে কি আমাদের আনন্দ নাই? 

আইস, আমরা সকলে মিলিয়া বাঙ্গালার ইতিহাসের অনুসন্ধান করি। যাহার যত দূর 
সাধ্য, সে তত দূর করুক, ক্ষুদ্র কীট যোজনব্যাপী দ্বীপ নির্মাণ করে। একের কাজ নয়, 
সকলে মিলিয়া করিতে হইবে। 

অনেকে না বুঝিলে না বুঝিতে পারেন যে, কোথায় কোন্‌ পথে অনুসন্ধান করিতে 
হইবে। অতএব আমরা তাহার দুই একটা উদাহরণ দিতেছি। 


বাঙ্গালীজাতি কোথা হইতে উৎপন্ন হইল? অনেকে মুখে বলেন, বাঙ্গালীরা 
আর্ধ্যজাতি। কিন্তু সকল বাঙ্গালীই কি আর্ধ্য? ব্রাহ্মণাদি আর্ধ্জাতি বটে, কিন্তু হাড়ি, ডোম, 
মুচি কাওরা, ইহারাও কি আর্ধযজাতি? যদি না হয়, তবে ইহারা কোথা হইতে আসিল? 
ইহারা কোন্‌ অনার্ধ্যজাতির বংশ, ইহাদিগের পূর্রবপুরুষেরা কবে বাঙ্গালায় আসিল? 
আর্য্েরা আগে, না অনার্য্যেরা আগে? আর্ষ্যেরা কবে বাঙ্গালায় আসিল? কোন্‌ গ্রন্থে কোন্‌ 
সময়ে আর্্যদিগের প্রাথমিক উল্লেখ আছে? পুরাণ, ইতিহাস খুঁজিয়া বঙ্গ, মৎস্য, তাত্রলিপ্তি 
প্রভৃতি প্রদেশের অনেক উল্লেখ পাইবে। কিন্তু কোথাও এমন পাইবে না যে, আদিশুরের 
পূর্বে বাঙ্গালায় বিশিষ্ট পরিমাণে আর্ধ্যাধিকার হইয়াছিল। কেবল কোথাও আর্ধযবংশীয় 
ক্ষত্রিয় রাজা, কোথাও আর্ধ্যবংশীয় ব্রাহ্মণ তাহার পুরোহিত। আদিশুরের পূর্ব্বে বাঙ্গালী 
ব্রাব্মণপ্রণীত কোন গ্রন্থের উল্লেখ পাওয়া যায় না। যদি এমন কোন প্রমাণ পাও যে, 
আদিশুরের পূর্বে বাঙ্গালায় আর্ধ্যাধিকার হইয়াছিল, প্রকাশ কর। নহিলে বাঙ্গালী আধুনিক 
জাতি। 

মধ্যকালে অর্থাৎ আদিশুরের কিছু পূর্বে, বাঙ্গালা যে খণ্ড খণ্ড রাজ্যে বিভক্ত ছিল, 
তাহা চৈনিক পরিব্রাজকদিগের গ্রন্থের দ্বারা এক প্রকার প্রমাণীকৃত হইতেছে। কয়টি রাজ্য 

বঞ্চিত চগ্রাপৃধ্যায় | বাচ্ছালার হত অশবন্ধকুয্কচি কর্থা |. প্রবন্ধ, 

ছিল, কোন্‌ রাজ্য, প্রজারা কোন্‌ জাতীয়, তাহাদিগের অবস্থা কি, মগধের সঙ্গে তাহাদিগের 
সম্বন্ধ কি, রাজা কে? 

মুসলমানদিগের সমাগমের পূর্বে পালরাজ্য ও সেনরাজ্য যে একীকৃত হইয়াছিল, 
সন্ধান কর, কি প্রকারে দুই 
রাজ্য একীকৃত হইল। একীকৃত হইলে পর, মুসলমান কর্তৃক জয় পর্যন্ত এই বৃহৎ 
সাম্রাজ্যের কিরূপ অবস্থা ছিল? রাজশাসন প্রণালী কিরূপ ছিল, শান্তিরক্ষা কিরূপে হইত? 
রাজসৈন্য কত ছিল, কি প্রকার ছিল, তাহাদিগের বল কি, বেতন কি, সংখ্যা কি? রাজস্ব 
কি প্রকার আদায় করিত, কে আদায় করিত, কি প্রকারে ব্যয়িত হইত, কে হিসাব রাখিতঃ? 
কতপ্রকার রাজকর্মচারী ছিল, কে কোন্‌ কার্য করিত, কি প্রকারে বেতন পাইত, কোন্রূপে 
কার্য সমাধা করিত? কে বিচার করিত, বিচারের নিয়ম কি ছিল, বিচারের সার্থকতা 
কিরূপ ছিল, দণ্ডের পরিমাণ কিরূপ ছিল, প্রজার সুখ কিরূপ ছিল? ধান্য কিরূপ হইত, 
রাজা কি লইতেন, মধ্যবস্তীরা কি লইতেন, প্রজারা কি পাইত, তাহাদিগের সুখ দুঃখ 
কিরূপ ছিল? চৌর্য্য, পূর্ত, স্বাস্থ্য, এ সকল কিরূপ ছিল? কোন্‌ কোন্‌ ধর্ম প্রচলিত ছিল,_ 
বৈদিক, বৌদ্ধ, পৌরাণিক, চাব্্বাক, বৈষ্ণব, শৈব, অনার্য, কোন্‌ ধর্ম কত দূর প্রচলিত 
ছিল? শিক্ষা, শাস্্রালোচনা কত দূর প্রবল ছিল? কোন কোন্‌ কবি, কে কে দার্শনিক,_ 
স্মার্ত, নৈয়ায়িক, জ্যোতিষী জন্গগ্রহণ করিয়াছিলেন? কোন্‌ সময়ে জন্মগ্রহণ 
করিয়াছিলেন? কি কি গ্রন্থ লিখিয়াছিলেন? তাঁহাদিগের জীবনবৃত্তান্ত কি? তাঁহাদিগের 
গ্রন্থের দোষ গুণ কি কি? তাঁহাদিগের গ্রন্থ হইতে কি শুভাশুভ ফল জন্মিয়াছে? বাঙ্গালীর 
চরিত্র কি প্রকারে তন্বারা পরিবর্তিত হইয়াছে? তখনকার লোকের সামাজিক অবস্থা 
কিরূপ? সমাজভয় কিরূপ? ধর্মভয় কিরূপ? ধনাট্যের অশনপ্রথা, বসনপ্রথা, শয়নপ্রথা 
কিরূপ? বিবাহ জাতিভেদ কিরূপ? বাণিজ্য কিরূপ, কি কি শিল্পকার্ষ্যে পারিপাট্য ছিল? 
কোন্‌ কোন্‌ দেশোৎপন্ন শিল্প কোন্‌ কোন্‌ দেশে পাঠাইত? বিদেশযাত্রার পদ্ধতি কিরূপ 
ছিল? সমুদ্রপথে বিদেশে যাইত কি? যদি যাইত, তবে জাহাজ বা নৌকার আকারপ্রকার 
কিরূপ ছিল? কোন্‌ প্রদেশীয় লোকেরা নাবিক হইত? কোম্পাস্‌ ও লগবুক ভিন্ন কি প্রকারে 

৬ রা ৬ ছি ০ শি ০ চি ৬ শি ৬ ৬ ৬ ০০ ডি 
৬ভ ভঙ ৬ ৬৬ ৬৬ ৬৬ ৬৬ ৬৪ ৩৩ ডগ ৩ ৬৬ ৬৬ ভও ৬ও 
বঞ্চির্ভনদ চট্টাগাধ্যায় | বাঙ্গালার হুঁতিহ্জ শশ্বন্ধ কুয্কিকর্থা | প্রবন্ধ, 


নৌধাত্রা নির্বাহ করিত ? বালী ও যবদ্বীপ সত্য সত্যই কি বাঙ্গালীর উপনিবেশ? প্রমাণ 
কি? ভিন্নদেশ হইতে কি কি সামগ্রী আমদানি হইত, পণ্যকার্ধ্য কি প্রকারে নিব্্বাহ হইত? 


তার পর মুসলমান আসিল। সপ্তদশ অশ্বারোহীতে বাঙ্গালা যে জয় করিয়াছিল, তাহা 
ত মিথ্যা কথা সহজেই দেখা যাইতেছে। বখতিয়ার খিলিজি কতটুকু বাঙ্গালা জয় 
করিয়াছিল, কি প্রকারে জয় করিয়াছিল? লক্ষক্পণাবতী জয়ের পর বাঙ্গালার অবশিষ্টাংশ কি 
অবস্থায় ছিলঃ সে সকল দেশে কে রাজা ছিল? অবশিষ্ট অংশের কি প্রকারে স্বাধীনতা লুপ্ত 
হইল? কবে লুপ্ত হইল? 

পরে স্বাধীন পাঠান-সাম্রাজ্য। পাঠানেরা কতটুকু বাঙ্গালা অধিকার করিয়াছিলেন? 
যেটুকু অধিকার করিয়াছিলেন, সেটুকুর সঙ্গে তাঁহাদিগের কি সম্বন্ধ ছিল? সেটুকু 
কিপ্রকারে শাসন করিতেন? আমি যতদূর এঁতিহাসিক অনুসন্ধান করিয়াছি, তাহাতে 
আমার এই বিশ্বাস আছে যে, পাঠানেরা কস্মিন্‌ কালে প্রকৃতপক্ষে বাঙ্গালা অধিকার করেন 
নাই। স্থানে হ্থানে তাঁহারা সৈনিক উপনিবেশ সংস্থাপন করিয়া উপনিবেশের পার্শববন্তী স্থান 
সকল শাসন করিতেন মাত্র। তাঁহাদিগের আমলে বাঙ্গালীই বাঙ্গালা শাসন করিত। 
হিন্দুরাজগণের অধিকার-সময় হইতে ওয়ারেন্‌ হেষ্টিংসের সময় পর্য্যন্ত ক্ষুদ্র ক্ষুদ্র 
হিন্দুরাজগণ বাঙ্গালাদেশ অধিকার করিত; যেমন বিষ্ত্পুরের রাজা, বর্থমানের রাজা, 
বীরভূমের রাজা ইত্যাদি। ইহারাই দীনদুনিয়ার মালিক ছিলেন। ইহারাই রাজস্ব আদায় 
করিতেন, শান্তিরক্ষা করিতেন, দগণ্ডবিধান করিতেন এবং সর্বপ্রকার রাজ্যশাসন করিতেন। 
মুসলমান সম্রাটেরা বড় বড় লড়াই পড়িলে লড়াই করিতেন অথবা করিতেন না। অধীনস্থ 
রাজগণের নিকট কর লইতেন অথবা পাইতেন না। ইউরোপের মধ্যকালে ফ্রান্সরাজ্যের 
রাজার সহিত বর্গুত্তী, আজু প্রবেন্স্‌ প্রভৃতি পারিপার্শিক প্রদেশের রাজগণের যে সম্বন্ধ, 
মুসলমানের সহিত বাঙ্গালার রাজগণের সেই সম্বন্ধ ছিল। অর্থাৎ তাহারা একজন 5429 
মানিত। কখন কখন মানিত না। তত়িন্ স্বাধীন ছিল। এ বিষয়ে যত দূর অনুসন্ধান করিতে 
পার, পার। কোন রাজবংশ কোন্‌ কোন্‌ প্রদেশ কাল শাসন করিয়াছিলেন, তাহার সন্ধান 
কর। তাঁহাদিগের সুবিস্তৃত ইতিহাস লেখ। 

৬ ভি ৬ ছি ০ শি ০ ০ ৬ শি ৬ ৬ ৬ ৬ ডি 
৬ভ ভঙ ৬ ৬৬ ৬৬ ৬৬ ৬৬ ৬৩ ৩৩ ডগ ৩ ৬৬ ৬৬ ভও ৬ও 
বঞ্চিমর্ডক্ চট্টাগাধ্যায় | বাঞ্গালার গ্তিহর্গ সঙ্বন্ধ ুপ্রকটি কর্ধা | প্রবন্ধ, 


ইউরোপ সভ্য কত দিন? পঞ্চদশ শতাব্দীতে অর্থাৎ চারি শত বৎসর পুর্বে ইউরোপ 
আমাদিগের অপেক্ষাও অসভ্য ছিল। একটি ঘটনায় ইউরোপ সভ্য হইয়া গেল। অকস্মাৎ 
বিনষ্ট বিস্তৃত অপরিজ্ঞাত গ্রীকসাহিত্য ইউরোপ ফিরিয়া পাইল। ফিরিয়া পাইয়া যেমন 
বর্ধার জলে শীর্ণা স্রোত্বতী কুলপরিপ্লাবিনী হয়, যেমন মুমূর্ষু রোগী দৈব ওঁষধে যৌবনের 
বলপ্রাপ্ত হয়, ইউরোপের অকস্মাৎ সেইরূপ অভ্যুদয় হইল। আজ পেত্রার্ক, কাল লুথর, 
আজ গেলিলিও, কাল বেকন্; ইউরোপের এইরূপ অকস্মাৎ সৌভাগ্যোচ্ছাস হইল। 
আমাদিগেরও একবার সেই দিন হইয়াছিল। অকস্মাৎ নবদ্বীপে চৈতন্যচন্দ্রোদয়; তার পর 
রূপসনাতন প্রভৃতি অসংখ্য কবি ধর্মততৃবিৎ পণ্তিত। এ দিকে দর্শনে রঘুনাথ শিরোমণি, 
গদাধর, জগদীশ; স্মৃতিতে রঘুনন্দন, এবং তৎপরগামিগণ আবার বাঙ্গালা কাব্যের 
জলোচ্ছাস। বিদ্যাপতি, চন্তীদাস, চৈতন্যের পুর্বগামী। কিন্তু তাহার পরে চৈতন্যের 
পরবর্তিনী যে বাঙ্গালা কৃষ্ণবিষয়িণী কবিতা, তাহা অপরিমেয় তেজস্বিনী, জগতে 
অতুলনীয়া; সে কোথা হইতে? 

আমাদের এই 96781558708 কোথা হইতে? কোথা হইতে সহসা এই জাতির এই 
মানসিক উদ্দীপ্তি হইল? এ রোশনাইয়ে কে কে মশাল ধরিয়াছিল? ধর্মবেত্তা কে? শান্ত্রবেত্তা 
কে, দর্শনবেত্তা কে? ন্যায়বেত্তা কে? কে কবে জন্মিয়াছিল? কে কে লিখিয়াছিল? কাহার 
জীবনচরিত কি? কাহার লেখায় কি ফল? এ আলোক নিবিল কেন? নিবিল বুঝি মোগলের 


শাসনে। হিন্দু রাজা তোড়লমল্পের আসলে তুমার জমার দৌষে। সকল কথা প্রমাণ কর। 


প্রমাণ করিবার আগে বল যে, যে বাঙ্গালা ভাষা, বিদ্যাপতি, চণ্তীদাস, গোবিন্দদাসের 
কবিতায় এ ভাস্বতী কিরণমালা বিকীর্ণ করিয়াছিল, এ বাঙ্গালা ভাষা কোথা হইতে আসিল। 
বাঙ্গালা ভাষা আত্মপ্রসূতা নহে। সকলে শুনিয়াছি, তিনি সংস্কৃতের কন্যা; কুললক্ষণ কথায় 
কথায় পরিস্ফুট। কেহ কেহ বলেন, সংস্কৃতের দৌহিত্র মাত্র। প্রাকৃতই এঁর মাতা। কথাটায় 
আমার বড় সন্দেহ আছে। হিন্দী, মারহান্টা প্রভৃতি সংস্কৃতের দৌহিত্রী হইলে হইতে পারে, 
কিন্তু বাঙ্গালা যেন সংস্কৃতের কন্যা বলিয়া বোধ হয়। প্রাকৃতে কার্য্ের স্থানে কজ্জ বলিত। 
আমাদের চাষার মেয়েরাও কার্যের স্থানে কাহ্যি বলে। বিদ্যুতের হুলে বিজ্জুলও বলি না, 
বিজুলিও বলি না। চাষার মেয়েরাও বিদ্যুৎ বলে। অধিকাংশ শব্দই প্রাকৃতের অননুগামী। 

অতএব বিচার করা আবশ্যক-প্রথম, বাঙ্গালার অনার্ধ্য ভাষা কি ছিল? দ্বিতীয়, কি প্রকারে 
তাহা সংস্কৃতমূলক ভাষার দ্বারা কত দূর স্থানচ্যুত হইল? তৃতীয়, সংস্কৃতমূলক যে ভাষা, 
তাহা একেবারে সংস্কৃত হইতে প্রাপ্ত, না প্রাকৃত হইতে প্রাপ্ত? বোধ হয় খুঁজিয়া ইহাই 
পাইবে যে, কিয়দংশ সংস্কৃত হইতে প্রাপ্ত, কিয়দংশ প্রাকৃত হইতে প্রাপ্ত। চতুর্থ, সেই 
সংস্কৃতমূলক ভাষার সঙ্গে অনার্ধ্য ভাষা কত দূর মিশ্রিত হইয়াছে। টেকি, কুলো ইত্যাদি 
শব্দ কোথা হইতে আসিল? পঞ্চম, ফারসী, আরবী, ইংরেজি কোন্‌ সময়ে কত দূর 
মিশিয়াছে? 

মোগল বাঙ্গালা জয় করিয়া শাসন একটু কঠিনতর করিয়াছিল, সেটুকু কত দূর? 
রাজ্যও একটু অধিক দূর বিস্তৃত করিয়াছিল, সেটুকুই কত দূর? তোড়লমল্লের রাজস্ব- 
বন্দোবস্ত ব্যাপারটা কি? তাহার আগে কি ছিল? তোড়লমল্লের রাজস্ব-বন্দোবস্তের ফল 
কি হইল? মুর্শীদ্‌ কুলি খাঁ তাহার উপর কি উন্নতি বা অবনতি করিয়াছিল? 
জমীদারদিগের উৎপত্তি কবে? কিসে উৎপত্তি হইল? মোগলসাত্ত্রাজ্যের সময় তাহাদিগের 
কি প্রকার অবস্থা ছিল? মোগলসাম্রাজ্যের সময় বাঙ্গালার রাজস্ব কিরূপ ছিল? কোন্‌ 
সময়ে কি প্রকারে বৃদ্ধি পাইলঃ মুসলমানেরা দেশের রাজা ছিল, কিন্তু জমীদারী সকল 
তাহাদিগের করগত না হইয়া হিন্দুদিগের করগত হইল কি প্রকারে? জমীদারদিগের কি 
ক্ষমতা ছিল? তখনকার জমীদারদিগের সঙ্গে ওয়ারেন্‌ হেষ্টিংসের সময়ের জমীদারদিগের 
এবং বর্তমান জমীদারদিগের কি প্রভেদ? 

মোগলজয়ের পরে বাঙ্গালার অধ:পতন হইয়াছিল। বাঙ্গালীর অর্থ বাঙ্গালায় না 
থাকিয়া দিল্লীর পথে গিয়াছিল। বাঙ্গালা স্বাধীন প্রদেশ না হইয়া পরাধীন বিভাগমাত্র 
হইয়াছিল। কিন্তু উভয় সময়ের সামাজিক চিত্র চাই। সামাজিক চিত্রের মধ্যে প্রথম তত 
ধর্মবিল। এখন ত দেখিতে পাই, বাঙ্গালার অর্ধেক লোক মুসলমান। ইহার অধিকাংশই যে 
ভিন্ন দেশ হইতে আগত মুসলমানদিগের সন্তান নয়, তাহা সহজেই বুঝা যায়। কেন না, 
ইহারা অধিকাংশই নিম্নশ্রেণীর লোক-কৃষিজীবী। রাজার বংশাবলী কৃষিজীবী হইবে, আর 
প্রজার বংশাবলী উচ্চশ্রেণী হইবে, ইহা অসম্ভব। দ্বিতীয়, অল্পসংখ্যক রাজানুচরবর্ণের 
বংশাবলী এত অল্প সময়ের মধ্যে এত বিস্তৃতি লাভ করিবে, ইহাও অসম্ভব। অতএব 

ব্চিমর্চনদ ৪ষ্টাপৃ্যাম় | বাঙ্ছালার হতিছর্ঠ সম্বন্ধ ুতকুটি কর্থা |. প্রবন্ধ, 
দেশীয় লোকেরা যে স্বধর্ম ত্যাগ করিয়া মুসলমান হইয়াছে, ইহাই সিদ্ধ। দেশীয় লোকের 
অর্দেক অংশ কবে মুসলমান হইল? কেন স্বধর্ম ত্যাগ করিল? কেন মুসলমান হইল? 


কোন্‌ জাতীয়েরা মুসলমান হইয়াছে? বাঙ্গালার ইতিহাসে ইহার অপেক্ষা গুরুতর তত্ব আর 
নাই। 

